|  |
| --- |
| OBRAZACSudjelovanja javnosti u internetskom savjetovanju o nacrtu  Odlukeo vodnom redarstvu |
| Naziv nacrta odluke ili drugog općeg akta o kojem se provodi savjetovanje | Odluka o vodnom redarstvu |
| Naziv upravnog tijela nadležnog za izradu nacrta | Sektor za opće i pravne poslove |
| Obrazloženje razloga i ciljeva koji se žele postići donošenjem akta | Vodoopskrba i odvodnja Zagrebačke županije d.o.o. namjerava uputiti Skupštini Društva prijedlog Odluke o vodnom redarstvu.U skladu sa člankom 81. Zakona o vodnim uslugama (NN 66/19), isporučitelji vodnih usluga dužni su ustrojiti vodno redarstvo i putem vodnih redara koji su zaposlenici javnog isporučitelja vodnih usluga provoditi nadzor nad primjenom odredbi o obavezi priključenja na komunalne vodne građevine na javni sustav vodoopskrbe i javni sustav odvodnje, sukladno članku 55. Zakona o vodnim uslugama, nadzor nad pražnjenjem otpadnih voda iz individualnih sustava odvodnje te nadzor nad primjenom odluke o odvodnji otpadnih voda u dijelu koji se odnosi na ispuštanje otpadnih voda u sustav javne odvodnje kojim upravlja javni isporučitelj vodnih usluga.Nadzor nad primjenom odredbi o obavezi priključenja na komunalne vodne građevine na sustav javne vodoopskrbe i sustav javne odvodnje prema Zakonu o vodama do početka primjene novog Zakona o vodnim uslugama koji je stupio na snagu 18.07.2019. provodila je vodopravna inspekcija.Nakon donošenja Odluke o vodnom redarstvu, ove poslove obavljat će vodni redari Vodoopskrbe i odvodnje Zagrebačke župnije d.o.o. kao javnog isporučitelja vodnih usluga za područje istočnog dijela Zagrebačke županije koje obuhvaća gradove: Dugo Selo, Ivanić Grad, Sveti Ivan Zelina i Vrbovec te općine: Bedenica, Brckovljani, Dubrava, Farkaševac, Gradec, Kloštar Ivanić, Križ, Preseka, Rakovec i Rugvica. U tom smislu, Vodoopskrba i odvodnja Zagrebačke županije do.o. je tijelo javne vlasti koje provodi upravni postupak te postupa i neposredno rješava o pravima, obvezama ili pravnim interesima fizičke ili pravne osobe ili drugih stranaka neposredno primjenjujući zakone, druge propise i opće akte kojima se uređuje vodno redarstvo. Ukoliko vodni redar utvrdi da vlasnik ili drugi zakoniti posjednik izgrađene građevine ili građevine koja se gradi nije priključio svoju građevinu na komunalne vodne građevine sukladno članku 55. Zakona o vodnim uslugama, pokrenuti će po službenoj dužnosti upravni postupak i kao službena osoba rješenjem narediti priključenje na komunalne vodne građevine te drugo usklađenje s odredbama propisa čiju primjenu nadzire.Vodni redar nadzire i pražnjenje otpadnih voda iz individualnih sustava odvodnje te pravilnu primjenu odluke o odvodnji otpadnih voda. Pravna ili fizička osoba protiv koje je pokrenut upravni postupak, dužna je postupiti po naredbi iz rješenja, a u protivnom čini prekršaj prema Zakonu o vodnim uslugama ili Zakonu o vodama. Cilj donošenja Odluke o vodnom redarstvu je uskladba sa zakonskim odredbama odnosno provođenje odredbi zakona koje su usmjerene na učinkovitiji i neposredniji nadzor nad primjenom odredaba Zakona o vodnim uslugama i na temelju njega donesenih propisa, jer će sam isporučitelj vodnih usluga putem svojih zaposlenika - vodnih redara neposrednije i učinkovitije rješavati u upravnim stvarima, temeljem uže specijalnosti za vodne usluge. Vodni redar ima ovlasti kao komunalni redar, no uže je specijaliziran za vodne usluge.Zakonske osnove su: Zakon o vodnim uslugama (NN 66/19)Zakon o vodama (NN 66/19)Zakon o komunalnom gospodarstvu (NN 68/18, 110/18, 32/20) |
| Razdoblje internetskog savjetovanjaod 01. srpnja - 31. srpnja 2020.godine\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koje predstavlja zainteresiranu javnost, e-mail ili drugi podatci za kontakt |  |
| Datum dostavljanja |  |

**NAPOMENA:**

Popunjeni obrazac dostaviti na adresu elektroničke pošte: pristup.info@viozz.hr zaključno do **31. srpnja 2020.godine.**

Po završetku savjetovanja, sve pristigle primjedbe/prijedlozi bit će javno dostupni na internetskoj stranici Vodoopskrbe i odvodnje Zagrebačke županije d.o.o. [www.viozz.hr](http://www.viozz.hr).

Ukoliko ne želite da Vaši osobni podaci budu javno objavljeni, molimo da to jasno istaknete pri slanju obrasca.

Anonimne, uvredljive i komentare koji nisu u skladu s s prijedlogom Nacrta Odluke nećemo objavljivati.